pythainlp/thai_wikipedia_clean_20230101 huggingface dataset:
ถัดมาไม่นานในปีเดียวกัน แทนการเปลี่ยนปกฉลองล้านตลับ Raptor ออกอัลบั้มที่ 3 Day Shock ต่อทันที ด้านเสื้อผ้าและแฟชั่นยังล้ำสมัยต่อเนื่องจากอัลบั้มชุดที่แล้ว ในอัลบั้มนี้ได้นำเพลงสากลในอดีตกลับมาทำดนตรีใหม่ มีเพลงไทยที่แต่งขึ้นมาใหม่คือเพลง "แรงบันดาลใจ" เป็นเพลงที่ โก้ Mr. Saxman มาเป่าแซกโซโฟนให้ และมีท่อนฮุคภาษาอังกฤษผสมอยู่ในเนื้อเพลง + มีเพลง " อย่าพูดเลย ( underground version)" บรรจุอยู่ด้วย
ปี 2540 / 1997 ปลายปี แร็พเตอร์ ได้ออกอัลบั้มโปรเจกต์พิเศษอีกครั้ง หลังจาก Superteens คือ The Next ร่วมกับศิลปินทีนไอดอลอื่นในค่ายอีก 6 คน ซึ่งเป็นโปรเจกต์ร่วมกับทาง PepsiCo. ไทย สอดคล้องกับแคมเปญ "Pepsi Generation Next" ซึ่งเป็น 1 ในอัลบั้มสุดยอดทั้งกระแสและยอดขายเกิน 1 ล้านตลับ มีทัวร์คอนเสิร์ตใหญ่ที่กรุงเทพถึง 2 ครั้ง และออกทัวร์คอนเสิร์ตทั่วประเทศ ซึ่งสำหรับแร็พเตอร์แล้ว ในอัลบั้มนี้ได้มีเพลงในตำนานของวัยรุ่นยุค 90s อย่างเพลง "เกรงใจ" กับท่าเต้นที่ถูกเรียกว่า "ท่าโหนรถเมล์" ยังคงได้รับความนิยมอยู่ในปัจจุบัน แม้เวลาจะผ่านไปกว่า 20 ปี
ปี 2541 / 1998 แม้ว่ากำลังอยู่ในช่วงที่ประสบความสำเร็จอย่างสูง แต่ทั้งคู่ได้ตัดสินใจยุติวงแร็พเตอร์ ด้วยเหตุผลทางด้านการศึกษา โดยมีอัลบั้มส่งท้าย Goodbye แนวดนตรีมีกลิ่น R&amp;B คอรัสเป็นคนผิวสี และอัลบั้มรวมเพลง The Memory เพิ่มเพลง ความทรงจำ ออกมาเป็นการอำลาอย่างถาวรตอนนั้นในนามศิลปินดูโอ้ ท่ามกลางความใจหายของแฟนเพลง
ปี 2554 / 2011 หลังจากอัลบั้มชุด The Memory ออกวางจำหน่าย และ คอนเสิร์ตใหญ่ครั้งสุดท้ายที่ MBK Hall นานถึง 13 ปี ทั้งคู่ได้กลับมาทำงานร่วมกันรวมถึงประกาศจัดคอนเสิร์ตอีกครั้ง ใช้ชื่อว่า "RAPTOR 2011 The Concert" โดยจัดงานแถลงข่าวเมื่อวันที่ 2 สิงหาคม 2554 ณ โรงภาพยนตร์กรุงศรี ไอแม็กซ์ เธียเตอร์ พารากอนซีนีเพล็กซ์ และทำการแสดง 2 รอบ (เพิ่มรอบการแสดง จากเดิมที่วางไว้ 1 รอบเท่านั้น ) ในวันที่ 1-2 ตุลาคม ปีเดียวกัน ณ รอยัลพารากอนฮอลล์ สยามพารากอน - คอนเสิร์ตครั้งนี้สร้างปรากฏการณ์กระแสบัตรขายหมดในเวลาอันรวดเร็ว เรียกร้องให้มีการเพิ่มรอบ กลายเป็นคอนเสิร์ต talk of the town ที่มีบรรดาคนดัง เซเลบบริตี้ ศิลปิน นักแสดง นางแบบ ทั่วทุกวงการตบเท้าเข้าชมคอนเสิร์ตครั้งนี้อย่างมากมาย และกลายเป็นตัวจุดกระแสศิลปินยุค 90s ให้กลับมาได้รับความนิยมอีกครั้ง
ปี 2555 / 2012 ช่วงต้นปี ทาง RS ประกาศจัดคอนเสิร์ตใหญ่ของ Raptor อีกครั้ง ในชื่อ " Raptor 2012 Encore Concert" ณ อิมแพค อารีน่า เมืองทองธานี เพราะทนกระแสเรียกร้องและผลตอบรับจากคอนเสิร์ตครั้งแรกที่ประสบความสำเร็จอย่างมาก และทันที่ที่เปิดขายบัตร บัตรถูกขายหมดในเวลาเพียง 30 นาที ทำให้มีการเพิ่มรอบการแสดงในช่วงบ่ายของวันเดียวกัน อีก 1 รอบ เป็น 2 รอบการแสดง
ปี 2556 / 2013 แร็พเตอร์เป็นอีกหนึ่งศิลปินในคอนเสิร์ตอาร์เอสมีตติ้ง RS Meeting Concert Return 2013ร่วมกับศิลปินอาร์เอสเช่น บาซู, เจมส์, บอยสเก๊าท์, ลิฟท์-ออย, ทัช และ อนัน อันวา
ปี 2559 / 2016 วันที่ 6 มีนาคม Raptor มีคอนเสิร์ตใหญ่กับโปรเจกต์พิเศษที่เคยทำกับในอดีตคือ the next แต่ครั้งนี้มีการรวมศิลปินอีกโปรเจกต์นึงเข้ามาร่วมด้วยคือ the x venture ใช้ชื่อว่า "the next venture" คอนเสิร์ต ครั้งนี้ได้ชื่อว่าเป็นบัตรคอนเสิร์ตที่ราคาสูงที่สุดเท่าที่ RS เคยจัดมา คือบัตรที่แพงที่สุด ราคาสูงถึง 8,000 บาท
ปี 2562 /2019 Raptor กลับมาจัดคอนเสิร์ตใหญ่อีกครั้ง ในโอกาสครบรอบ 25 ปีของ Raptor ใช้ชื่อคอนเสิร์ต Raptor Evolution 25 ปี ไม่มีเกรงใจ วันที่ 7 กันยายน 2562 ณ อิมแพค อารีน่า เมืองทองธานี เมื่อบัตรถูก sold out ในเวลา 20 นาทีเท่านั้น ทำให้มีการเปิดรอบการแสดงเพิ่มในรอบ 14:00 / 19:00 ครั้งนี้มีแขกรับเชิญคือ กอล์ฟฟักกลิ้ง ฮีโร่ ,โต้ง ทูพี ,โดม ปกรณ์ ลัม และนุ่น รมิดา
อัลบั้มชุดแรกของวงแร็พเตอร์ ใช้ชื่อ แร็พเตอร์ (อัลบั้ม) ชื่อเดียวกับวง ( มี 2 ปกอัลบั้ม ) ออกวางจำหน่ายเมื่อเดือน สิงหาคม ปี 2537 โดยได้ เสือ - ธนพล อินทฤทธิ์ มาเป็นโปรดิวเซอร์ ทำเพลงและแต่งท่อนแร๊พให้ คอนเซ็ปต์ของอัลบั้มออกมาในรูปแบบของเด็กลูกครึ่งสองคน ร้องเพลงแร็พ,ป๊อป,แดนซ์,ฮิปฮอป,แร็ปร็อก แต่งตัวฮิป-ฮอป ใกล้เคียงกับวงฮิปฮ็อปสัญชาติอเมริกัน คริสครอส (ภาษาอังกฤษ : Kris Kross) โดยอัลบั้มนี้จะเป็นการนำเพลงฮิตของศิลปินในช่วงยุคนั้นมาทำใหม่ อาทิ เพลง ซูเปอร์ฮีโร่ มาจากเพลง บอดี้การ์ด ของ สมชาย เข็มกลัด (เต๋า) , เพลง ลื่นมากเชื่อยาก มาจากเพลง ลื่น ของ ทัช ณ ตะกั่วทุ่ง นอกจากนี้ยังมีเพลงช้าที่ได้รับความนิยมได้แก่เพลง "คิดถึงเธอ" และ "คำว่าเพื่อน" ผลจากความนิยมทำให้อัลบั้มแรกของวง มีการเปลี่ยนปกอัลบั้มเพื่อวางจำหน่ายใหม่อีกด้วย
อัลบั้มที่ 2 - Waab Boys อัลบั้มชุดนี้ขึ้นชื่อว่าเป็นอัลบั้มที่ประสบความสำเร็จที่สุดของแร็พเตอร์ โปรดิวเซอร์คือ เสือ ธนพล อินทฤทธิ์ เช่นเดิม ด้วยแนวเพลงที่โตขึ้นอย่างมาก ซาวน์ดนตรีทันสมัยและแปลกไปจากชุดก่อน มีความเป็น Pop Dance,RapRock ชัดเจนและ Performance ที่แข็งแกร่งมากขึ้น แม้แต่ปกเทปยังถูกออกแบบด้วยภาพลักษณ์ใหม่ทันสมัยสะดุดตา ทำให้อัลบั้มชุดนี้ประสบความสำเร็จด้วยยอดขายทะลุเกิน 1 ล้านตลับได้ไม่ยากนัก มี Pookie ปริศนา พรายแสง มาช่วยเป็น ให้ เพลงและมิวสิควิดิโอที่ได้รับความนิยมในอัลบั้มนี้ได้แก่ "อย่าพูดเลย" "รู้สึกอย่างไร"และ"ไม่แคร์" MV เพลง ไม่แคร์ ได้รับรางวัลระดับ Asia ในงาน MTV asia awards 1996 (2539) สาขา มิวสิควิดิโอยอดเยี่ยม
หลังความสำเร็จอย่างรวดเร็วของอัลบั้ม Waab boys ทำให้เกิด DayshocK- อัลบั้มชุดที่ 3 (มี 2 ปกอัลบั้ม) ตามมาทันทีในปีเดียวกัน (แทนการเปลี่ยนปกฉลองยอดขายตามการตลาดของค่ายตอนนั้น ) โดยมี เสือ ธนพล เป็น Producer ให้เป็นชุดสุดท้าย อัลบั้มนี้ได้นำเอาเพลงสากลในอดีตกลับมาทำดนตรีใหม่ ซื่งก็ได้รับความนิยมอย่างต่อเนื่องไม่ต่างจากอัลบั้มที่2 ทั้งที่ห่างจากอัลบั้มที่ 2 เพียงเล็กน้อยเท่านั้น อัลบั้มนี้มีเพลงไทยที่มีเนื้อร้องภาษาอังกฤษ ถูกแต่งขึ้นมาใหม่ 1 เพลง เป็นเพลงพิเศษคือเพลง "แรงบันดาลใจ" (Inspiration) ผลงานในอัลบั้มนี้ได้รับกระแสตอบรับอย่างมากอีกเช่นเคย จึงฉลองยอดขายด้วยการเปลี่ยนปกอีกครั้ง และ เพิ่มเพลง อย่าพูดเลย (Underground Version)
ปึถัดมา RS ร่วมกับทางแบรนด์ใหญ่ผู้ผลิตเครื่องดื่มน้ำอัดลม PEPSI ไทย สร้างแคมเปญ "Pepsi Generation Next" ต่อยอดทั้งผลิตภัณฑ์น้ำอัดลมเข้ากับความโด่งดังของศิลปินทีนไอดอล 8 คนในขณะนั้น ออกมาเป็นอัลบั้ม project พิเศษ " The Next " จุดเด่นของอัลบั้มนี้คือ คาแรคเตอร์ที่แตกต่างของศิลปินทั้ง 8 ถูกผนวกเข้ากับธีมสีน้ำเงินตามสีแบรนด์สปอนเซอร์อัลบั้ม เพลงธีมอย่าง Love of generation next เนื้อเพลงถูกร้อยเรียงแต่งขึ้นจากตัวเพลงที่นิยมของศิลปินทุกคน อัลบั้มชุดนี้ประสบความสำเร็จอย่างสูง การันตีด้วยยอดขายเกิน 1 ล้านตลับ มีการจัดทัวร์คอนเสิร์ตไปตามหลายจังหวัดใหญ่ทั่วประเทศ รวมทั้งคอนเสิร์ตใหญ่ 2 ครั้งที่กรุงเทพ โดยแร็พเตอร์มีเพลงที่เป็นที่รู้จักจากอัลบั้มนี้ คือเพลงช้า "คำเดียว" และเพลงเร็ว "เกรงใจ" มีท่าเต้นที่ได้โด่งดังจนได้รับการขนานนามว่า "ท่าโหนรถเมล์"
อัลบั้มชุดที่ 4 (มี 2 ปกอัลบั้ม) ผสมผสานทั้งเพลงสากล และเพลงไทย มีเพลงซาโยนาระ กู๊ดบาย แต่งขึ้นมาเพื่อบอกว่าเป็นสตูดิโออัลบั้มชุดสุดท้ายของแร็พเตอร์ หลังประสบความสำเร็จอย่างสูงต่อเนื่องมาตลอด 4 ปี แต่ทั้งคู่ก็ได้ตัดสินใจยุติวงในปี 2541 ด้วยเหตุผลทางการศึกษา
ในปีเดียวกันนี้ แร็พเตอร์ได้ปล่อยอัลบั้มรวมเพลง The Memory ออกมาเป็นการอำลา มีเพลงพิเศษเพลงสุดท้ายที่ถูกทำขึ้นมาบรรจุอยู่ด้วยคือเพลง "ความทรงจำ" รวมถึงมีคอนเสิร์ตใหญ่ครั้งสุดท้ายกับแฟนเพลงที่ MBK Hall
หลังจากสตูดิโออัลบั้ม Raptor Goodbye อัลบั้มรวมเพลง The Memory และคอนเสิร์ตใหญ่ครั้งสุดท้ายของ Raptor ที่ MBK hall ผ่านไป 13 ปี ทั้งคู่ได้กลับมาประกาศจัดคอนเสิร์ต "RAPTOR 2011 The Concert" โดยจัดงานแถลงข่าวเมื่อวันที่ 2 สิงหาคม 2554 ณ โรงภาพยนตร์กรุงศรี ไอแม็กซ์ เธียเตอร์ พารากอนซีนีเพล็กซ์ และทำการแสดงในวันที่ 1-2 ตุลาคม ปีเดียวกัน ณ รอยัลพารากอนฮอลล์ สยามพารากอน
และในปี 2556 แร็พเตอร์เป็นอีกหนึ่งศิลปินในคอนเสิร์ตอาร์เอสมีตติ้ง RS Meeting Concert Return 2013 ร่วมกับศิลปินอาร์เอสเช่น บาซู, เจมส์, บอยสเก๊าท์, ลิฟท์-ออย, ทัช และ อนัน อันวา
วันอาทิตย์ที่ 6 มีนาคม 2559 แร็พเตอร์มีคอนเสิร์ต The Next Venture Concert 2016 ร่วมกับ โดม ปกรณ์ ลัม เจมส์ เรืองศักดิ์ ลอยชูศักดิ์ ลิฟท์ สุพจน์ จันทร์เจริญ ออย ธนา สุทธิกมล และ วอย เกรียงไกร อังคุณไชย เป็นการกลับมาพบกันครั้งในรอบ 19 ปี ของศิลปินทั้ง 7 คน ขาดเพียง เจอาร์ พร้อมศิลปินจาก The X venture อีกโปรเจกพิเศษในปีถัดมาจาก The Next ของทางเป๊บซี่และอาร์เอสคือ แนนซี่ ราฟฟี่ เอิร์น-จิรวรรณ เตชะหรูวิจิตร และโมเม นภัสสร ขึ้นทำการแสดงด้วย ณ อิมแพค อารีน่า เมืองทองธานี
อัลบั้มพิเศษ (ร่วมกับศิลปินอื่นๆ) The Next (2540-2541) ยอดขายกว่าล้านตลับ&lt;/br&gt;
มาสค์ไรเดอร์เดนโอ
มาสค์ไรเดอร์เดนโอ  เป็นภาพยนตร์ชุดทางโทรทัศน์ลำดับที่ 17 ในซีรีส์มาสค์ไรเดอร์หรือไอ้มดแดง ซึ่งเกิดจากการร่วมงานระหว่างอิชิโนะโมะริโปรดักชันกับ โทเอ คาบูชิกิ ไคชา เริ่มออกอากาศตอนแรกในประเทศญี่ปุ่นเมื่อวันที่ 28 มกราคม ค.ศ. 2007 ถึงวันที่ 20 มกราคม ค.ศ. 2008 ทางสถานีโทรทัศน์อาซาฮี ออกอากาศทั้งหมด 49 ตอน และมีภาพยนตร์ตอนพิเศษอีก 9 ตอนด้วยกัน ประกอบไปด้วย
ในประเทศไทยจัดจำหน่ายในรูปแบบ VCD และ DVD โดย DEX ภาคทีวีซีรีส์ และภาคภาพยนตร์พิเศษตอน Ore Tanjou , ซาราบะ คาเมนไรเดอร์เดนโอ ไฟนอล เค้าท์ดาวน์ ส่วน ตอนคาเมนไรเดอร์เดนโอ &amp; คิบะ ไคลแม็กซ์ เดกะ เป็นลิขสิทธิ์ของบริษัทดรีมวิชั่น เคยออกอากาศทางทรูสปาร์ค และออกอากาศทางสถานีโทรทัศน์โมเดิร์นไนน์เริ่มวันที่ 19 กรกฎาคม พ.ศ. 2552 โดยออกอากาศทุกวันอาทิตย์เวลา 7:35 น.
โนงามิ เรียวทาโร่ เด็กหนุ่มที่ถูกขนามนามว่า "ชายหนุ่มโชคร้ายที่สุดในญี่ปุ่น" วันหนึ่งเขาได้บังเอิญพบกับเหตุการณ์ประหลาด หญิงลึกลับ ตลับไรเดอร์พาส และขบวนรถไฟกาลเวลา "เดนไลเนอร์" ทำให้ชีวิต ของเขาเปลี่ยนไป
เรียวทาโร่ได้แปลงร่างเป็น ไรเดอร์เดนโอด้วยความบังเอิญ และร่วมมือกับอิมาจิน อย่าง โมโมทารอส,อุราทารอส,คินทารอส,ริวทารอส และ ชิ๊ค เพื่อต่อสู้กับอิมาจินชั่วร้าย ที่คอยดูดซับพลังงานจาก ความทรงจำในอดีตของผู้คนผ่านการทำสัญญา เพื่อไม่ให้มิติเวลาผิดเพี้ยนไป โนงามิ เรียวทาโร่ หรือ ไรเดอร์เดนโอ และ อิมาจินคู่หูของเขา จึงจำเป็นที่ต้องขัดขวางแผนการของเหล่า อินมาจิน และ ปกป้องกาลเวลาไม่ให้สูญสลายและบิดผันไป
"ดู ตัวละครในมาสค์ไรเดอร์เดนโอ"
อุปกรณ์และพาหนะต่างๆของเหล่าไรเดอร์รถไฟ.
เดนไลเนอร์ รถไฟจากอนาคต.
เนกะเดนไลเนอร์.
รถไฟประจำตัวของ เนกะเดนโอ มีลักษณะคล้ายเดนไลเนอร์
NEW เดนไลเนอร์.
รถไฟประจำตัวของ NEW เดนโอ
มีลักษณะคล้ายเดนไลเนอร์
สุเมธ ชุมสาย ณ อยุธยา
สุเมธ ชุมสาย ณ อยุธยา (เกิด มีนาคม 2481) เป็นสถาปนิก จิตรกร ศิลปินชาวไทย และศิลปินแห่งชาติ สาขาศิลปะสถาปัตยกรรม (สถาปัตยกรรมแบบร่วมสมัย) ประจำปี 2541 สุเมธเป็นที่รู้จักกันดีในฐานะสถาปนิกที่นำเสนองานออกแบบสมัยใหม่ ที่มีความโดดเด่นไม่ว่าจะเป็น "ตึกหุ่นยนต์" (ธนาคารยูโอบี ที่ถนนสาทรใต้) อาคารและผังแม่บทมหาวิทยาลัยธรรมศาสตร์ รังสิต อาคารเนชั่น อาคารอาคารศรีสวรินทิรา โรงพยาบาลศิริราช ศูนย์วิทยาศาสตร์เพื่อการศึกษา โรงแรมเอส 31 สุขุมวิท เป็นต้น
สุเมธเกิดและเติบโตในกรุงเทพมหานคร โดยเป็นพี่ชายแท้ๆของ ดร.อาจอง ชุมสาย ณ อยุธยา สุเมธได้เข้าศึกษาระดับมัธยมศึกษาจากโรงเรียนสวนกุหลาบวิทยาลัย ต่อมาเข้ารับการศึกษาต่อที่โรงเรียนกรุงปารีส แล้วจึงย้ายไปศึกษาที่โรงเรียนเวลลิ่งบาเร่อร์ ที่ประเทศอังกฤษ ต่อมาได้เข้ารับการศึกษาในคณะสถาปัตยกรรมศาสตร์ จากมหาวิทยาลัยเคมบริดจ์ ตั้งแต่ปริญญาตรีจนจบปริญญาเอก รวมอยู่ในยุโรปกว่า 17 ปี แล้วจึงเข้ารับราชการที่กรมโยธาธิการและสำนักผังเมือง กระทรวงมหาดไทย จนกระทั่งลาออกมาก่อตั้งบริษัทสถาปนิกเป็นของตนเอง
สุเมธ ชุมสาย ณ อยุธยา หรือ ดร.สุเมธ ชุมสาย ณ อยุธยา มีชื่อเล่นว่า "แอ๊ะ" เป็นบุตรของหม่อมหลวงมานิจ ชุมสาย กับเฉลิมขวัญ ชุมสาย ณ อยุธยา (ธิดา พระปทุมเทวาภิบาล เจ้าเมืองหนองคาย) มีพี่น้องร่วมบิดามารดา
ผลงานออกแบบของท่านมีมากมายกว่า 200 โครงการ อาทิ
สมเด็จเจ้าฟ้ากรมหลวงนรินทรรณเรศ
สมเด็จเจ้าฟ้ากรมหลวงนรินทรรณเรศร์
สมเด็จเจ้าฟ้ากรมพระยาเทพสุดาวดี
สมเด็จเจ้าฟ้ากรมพระศรีสุดารักษ์
อำเภอหล่มเก่า
หล่มเก่า ตั้งอยู่ในจังหวัดเพชรบูรณ์ ส่วนใหญ่เป็นพื้นที่ราบสลับกับพื้นที่สูง จุดที่สูงที่สุดคือ ภูทับเบิก ซึ่งสูง 1,768 เมตรจากระดับน้ำทะเล
อำเภอหล่มเก่าตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
เมืองหล่มเก่าปรากฏขึ้นครั้งแรกในรัชกาลของพ่อขุนรามคำแหงมหาราชในชื่อว่า "เมืองหล่ม" ทั้งนี้ ชื่อเดิมของอำเภอหล่มเก่ามีระบุชื่อเดิมของเมืองไว้ ซึ่งมีชื่อ เมืองลุ่ม เมืองลม เมืองลุมบาจาย และเมืองหล่ม เมื่อย่างเข้าสู่สมัยรัตนโกสินทร์ เมืองหล่มเก่านี้เป็นกลายเป็นเมืองของชาวลาวขนาดใหญ่ และเมื่อมีการอพยพจากหลวงพระบางมากยิ่งขึ้น จึงได้มีการตั้งเมืองใหม่บริเวณทางใต้ของเมืองหล่มเก่า ซึ่งก็คือ เมืองหล่มสักในปัจจุบัน
อำเภอหล่มเก่าแบ่งเขตการปกครองออกเป็น 9 ตำบล 99 หมู่บ้าน ได้แก่
ท้องที่อำเภอหล่มเก่าประกอบด้วยองค์กรปกครองส่วนท้องถิ่น 10 แห่ง ได้แก่
อำเภอเมืองสตูล
เมืองสตูล เป็นอำเภอศูนย์กลางการปกครอง การบริหาร การศึกษา และเศรษฐกิจของจังหวัดสตูล
อำเภอเมืองสตูลเป็นอำเภอทางใต้สุดของประเทศไทยด้านชายฝั่งมหาสมุทรอินเดีย มีพื้นที่ปกครองทั้งบนบกและในทะเล สำหรับอาณาเขตทางบกติดต่อกับเขตการปกครองข้างเคียงดังนี้
อำเภอเมืองสตูลแบ่งเขตการปกครองออกเป็น 12 ตำบล 70 หมู่บ้าน ได้แก่
ท้องที่อำเภอเมืองสตูลประกอบด้วยองค์กรปกครองส่วนท้องถิ่น 14 แห่ง ได้แก่
โทซากะ ริน
โทซากะ ริน  ตัวละครจากเกมซาวนด์โนเวลของ ไทป์-มูน และการ์ตูนเรื่อง เฟต/สเตย์ไนต์ เป็นนักเรียนดีเด่นและดาวประจำโรงเรียนที่ชิโร่ศึกษาอยู่ ฉากหน้าเธอเป็นนักเรียนดีเด่นคนหนึ่ง แต่เบื้องหลังเธอเป็น 1 ในจอมเวทย์ทั้ง 7 ที่มาเข้าร่วมสงครามจอกศักดิ์สิทธิ์ครั้งที่ 5 ทีมีสายเลือดตระกูลจอมเวทย์ติดตัวอยู่
เธอมีความรู้ความสามารถในเชิงเวทย์เป็นอย่างมาก และสามารถใช้เวทมนตร์ได้อย่างคล่องแคล่วและเฉียบขาด พ่อของเธอเสียชีวิตในสงครามจอกศักดิ์สิทธิ์ครั้งที่ 4 เธอจึงตั้งใจฝึกฝนการใช้เวทมนตร์สืบต่อจากเขา ในสงครามจอกศักดิ์สิทธิ์ครั้งที่ 5 เธอพยายามที่จะอัญเชิญข้ารับใช้สายเซเบอร์ออกมา แต่ในระหว่างการอัญเชิญ เกิดความผิดพลาด ทำให้ข้ารับใช้ที่เธออัญเชิญมานั้นเป็นสายอาเชอร์แทน
วันเกิดของเธอคือวันที่ 3 กุมภาพันธ์ กรุ๊ปเลือด O ในช่วงของ เฟต/ซีโร่ เธอสูง 124 ซม. น้ำหนัก 29 กก. 10 ปีผ่านไป เธอได้โตขึ้นเป็นสูง 159 ซม. น้ำหนัก 47 กก. และสัดส่วน B77/W57/H80
สำหรับ เสียงพากย์ ของรินนั้นคือเสียงของ อุเอดะ คานะ ในภาษาญี่ปุ่น ส่วนภาษาอังกฤษนั้นเป็นของ เมลา ลี
เมื่อ 2 ศตวรรษที่แล้ว ตระกูลโทซากะได้ร่วมมือกับตระกูลมาคิริและไอนซ์เบิร์น ในการจัดตั้งสงครามจอกศักดิ์สิทธิ์ขึ้นมาภายในเมืองฟุยูกิ ซึ่งเป็นเมืองที่เต็มเปี่ยมไปด้วยพลังวิญญานที่กล้าแข็งเป็นอันดับสองของประเทศญี่ปุ่น โดยที่เมืองนั้นเป็นของบรรพบุรุษของริน โทซากะ นางาโตะ ซึ่งเขาได้ใช้เมืองนี้เป็นสมรภูมิสำหรับปัจจุบันและอนาคต ตามคำสั่งของตระกูลไอนซ์เบิร์น นางาโตะนั้นเป็นลูกศิษย์ของเซลเร็ช และเป็นชาวคริสเตียน ด้วยสถานะของเขาทั้ง 2 อย่างนั้นทำให้เขากลายเป็นผู้ที่มีอำนาจทั้งในสมาคมจอมเวทย์และองค์กรศาสนา ซึ่งเป็นส่วนผลักดันให้ตระกูลโทซากะเข้าร่วมสงครามจอกศักดิ์สิทธิ์ได้โดยไม่ถูกขัดขวางโดยทั้งสององค์กรนี้เลย
รินได้เติบโตขึ้นมาภายใต้ตระกูลโทซากะในฐานะผู้สืบทอดของตระกูล โดยโทซากะ โทคิโอมิ พ่อของเธอ เมื่อสิบปีก่อน พ่อของเธอได้ถูกเลือกให้เป็นมาสเตอร์ในสงครามจอกศักดิ์สิทธิ์ครั้งที่ 4 ซึ่งตอนนั้นเองเขาก็ได้บอกรินให้ปกป้องตระกูลโทซากะเอาไว้จะนว่าเขาจะกลับมา หลังจากที่พ่อของเธอตายในสงคราม รินก็ได้พยายามฝึกฝนเชิงเวทย์ของเธอให้แข็งแกร่งขึ้นเรื่อยๆ จนสมบูรณ์แบบโดยมี โคโตมิเนะ คิเรย์ เป็นคนชี้แนะในบางเรื่องเท่านั้น
ซึ่งตลอดเวลาที่เธอฝึกฝนเวทมนตร์นั้น เธอไม่ได้สุงสิงกับใครเลยจนทำให้เธอไม่มีเพื่อน ดังนั้น เพื่อการเปลี่ยนแปลงวิถีชีวิตของเธอ เธอจึงพยายามที่จะทำตัวให้สมบูรณ์แบบเพื่อที่จะเรียกร้องความสนใจจากคนรอบข้าง แม้ว่าแท้จริงแล้วเธอจะเป็นคนที่ขี้งก มีนิสัยทอมบอย และขี้เกียจเป็นอย่างมากทีเดียว
แม้ว่ารินจะไม่พอใจในชาติตระกูลของตัวเองที่จะต้องมาแข่งขันกันเรื่องการใช้เวทมนตร์อย่างเอาเป็นเอาตาย แต่เธอก็ยังคงต้องการที่จะพัฒนาทักษะจอมเวทย์ของตนเองให้แข็งแกร่ง เธอผิดหวังมากที่ข้ารับใช้ที่เธออัญเชิญมานั้นเป็นประเภทอาเชอร์ และมักจะทะเลาะกับเขาเป็นประจำ อย่างไรก็ตาม พวกเขาก็สามารถสนิทสนมกันได้อย่างรวดเร็ว
ด้วยสายเลือดของตระกูลโทซากะ ทำให้รินมีความเชี่ยวชาญในการแปรรูปพลังเวทย์และถ่ายทอดไปบรรจุไว้ในสิ่งของต่างๆ ด้วยเพราะว่าการที่จอมเวทย์คนนีง จะปลดปล่อยพลังเวทย์จำนวนมากออกมานั้นจะเป็นไปได้ยากเพราะมีข้อจำกัดทางร่างกายของจอมเวทย์คนนั้นๆ รินจึงทำการเก็บสะสมพลังเวทย์เหล่านั้นไว้ในอัญมณีทุกวันเป็นกิจวัตร ยามใดที่เธอต้องการใช้พลังเวทย์ปริมาณมากๆ เธอจะนำอัญมณีเหล่านั้น
มาใช้ ซึ่งถ้าใช้อัญมณีเหล่านั้นโจมตี ความรุนแรงของมันก็จัดอยู่ในระดับ A ได้เลยทีเดียว
เวทมนตร์ที่เธอใช้บ่อยที่สุดในการรุกคู่ต่อสู้ เห็นจะเป็นการใช้เวทมนตร์ของฟินแลนด์ที่เรียกว่า แกน/กันดร์ คือการรวบรวมมานาไว้ที่ปลายนิ้ว ให้มีลักษณะเป็นลูกกลมๆ สีดำ แล้วยิงออกไปคล้ายกับกระสุน ซึ่งแต่เดิมเวทย์นี้เคยถูกใช้ในการสาปแช่ง แต่รินก็สามารถดัดแปลงนำมาใช้ในรูปแบบนี้ และสามารถทำให้สามารถยิงออกไปได้หลายนัดติดต่อกันได้ด้วยการดัดแปลงคาถาในการร่ายเวทย์นี้
นอกจากนั้นรินยังมีความสามารถในการเสริมความแข็งแกร่งให้กับวัตถุในเบื้องต้นด้วย แม้ว่ามันจะไม่ใช่ความสามารถพิเศษของเธอก็ตามที แต่ในช่วงแรกของ เฟต สเตย์ไนต์ เธอก็ใช้ได้เชี่ยวชาญกว่าชิโร่หลายเท่า โดยส่วนมากเธอมักจะใช้ทักษะนี้ในการเสริมความแข็งแกร่งให้กับขาของเธอ อย่างเช่นในช่วงแรกที่เธอเสริมความแข็งแกร่งให้กับขาของเธอเพื่อใช้ในการหลบหลีกการโจมตีของแลนเซอร์ ซึ่งเธอก็จะไม่นำมันมาใช้มากนักเพราะว่าการเสริมความแข็งแกร่งนี้เป็นเวทมนตร์ที่ถือว่าใช้ยากที่สุด
ในช่วงบทนำของ เฟต/สเตย์ไนต์ จะกล่าวถึงรินในช่วงที่เธอเตรียมตัวเข้าร่วมในสงครามจอกศักดิ์สิทธิ์ครั้งที่ 5 ซึ่งเธอเปิดเผยให้ข้ารับใช้ของเธอที่เธอไม่ได้ตั้งใจที่จะอัญเชิญออกมา อาเชอร์ ทราบว่าเธอเข้าร่วมสงครามครั้งนี้โดยไม่ได้มีเป้าหมายว่าจะได้ครอบครองจอกศักดิ์สิทธิ์เลย ซึ่งเดิมทีข้ารับใช้ที่เธอตั้งใจที่จะเรียกออกมานั้นคือเซเบอร์ แต่ว่าเธอก็สามารถทำความคุ้นเคยกับเขาได้อย่างรวดเร็ว
ในระหว่างที่เธอกำลังสำรวจหามาสเตอร์คนอื่นๆ ในช่วงแรกของเรื่องนั้น เธอได้ถูกโจมตีโดยแลนเซอร์ที่โรงเรียนโฮมุระบาระ อาเชอร์จึงต้องต่อสู้กับเขาเพื่อปกป้องริน แต่แล้วชิโร่ก็เข้ามาพบเห็นเข้าทำให้การต่อสู้ต้องชะงัก เมื่อแลนเซอร์จำเป็นต้องปลีกตัวออกจากการแข่งขันไปสังหารชิโร่เพื่อปิดปาก หลังจากที่ชิโร่ถูกแลนเซอร์สังหารแล้ว รินได้ชุบชีวิตชิโร่ขึ้นมาอีกครั้งด้วยอัญมณีประจำตระกูลที่เปี่ยมไปด้วยมานาและเป็นสื่ออัญเชิญอาเชอร์ด้วยการใช้มันใส่เข้าไปแทนหัวใจของชิโร่ที่ถูกแลนเซอร์แทงจนทะลุ และหนีไปพร้อมปล่อยให้ชิโร่ฟื้นขึ้นมาเอง เธอเชื่อว่าแลนเซอร์จะต้องตามมาสังหารชิโร่อีกครั้งแน่ หากว่าเขารู้ว่าชิโร่ยังมีชีวิตอยู่ เธอจึงรีบมาที่บ้านของชิโร่เพื่อสังเกตการณ์ และเธอก็ได้พบกับข้ารับใช้ประเภทเซเบอร์เป็นครั้งแรก และเนื้อเรื่องทั้งสามของ เฟต/สเตย์ไนต์ ก็เริ่มแยกออกจากกันตรงนี้
ในช่วงแรกของเนื้อเรื่อง รินได้ใช้ตราเวทย์บังคับอาเชอร์เพียงแค่ 2 ครั้งเท่านั้น คือบังคับให้เขาเชื่อฟังคำสั่งเธอทุกอย่าง และอย่างที่สองคือบังคับให้เขาหายตัวไปเพื่อหลีกเลี่ยงการโจมตีของเซเบอร์ โดยในเนื้อเรื่องทั้งหมด หน้าที่ตัวดำเนินเรื่องของเธอได้ถูกแทนที่โดยชิโร่ไปโดยปริยาย
ในบทเฟต รินมีบทบาทสำคัญในฐานะครูผู้สอนเชิงเวทย์ในด้านต่างๆ ให้กับชิโร่ที่มีข้ารับใช้ที่แข็งแกร่งอย่างเซเบอร์ แม้ว่าความบ้าระห่ำของชิโร่ที่ทำให้เธอต้องเสียข้ารับใช้ของเธอ อาเชอร์ และโอกาสที่จะชนะสงครามไป และเธอแสดงออกกับเซเบอร์คล้ายกับว่าเธอเป็นพวกที่ชอบทั้งสองเพศ ในช่วงหลังเธอจะถูกคิเรย์ทำร้ายที่บ้านของชิโร่ แต่เธอก็สามารถรอดมาได้และไปที่ลอนดอนเพื่อที่จะเป็นจอมเวทย์ที่แท้จริงหลังจากที่สงครามจบลง
ในบท อันลิมิเต็ด เบลด เวิร์คส เธอมีบทบาทเป็นตัวละครหลักของบทนี้ และ ยังเป็นมาสเตอร์ของเซเบอร์ ความรู้สึกที่เธอมีต่อชิโร่ เธอก็ได้แสดงออกมากที่สุดในบทนี้เช่นกัน ในบท เฮฟเว่นส ฟีล เธอได้ใช้ ดาบอัญมณีของเซลเร็ช เพื่อเอาชนะซากุระ และในทุกบท เธอก็จะคอยอยู่เคียงข้างชิโร่เสมอ
ใน เฟต/ฮอลโลว์อาตาราเซีย.
นอกจากนั้นในเนื้อเรื่องของ เฟต/ฮอลโลว์อาตาราเซีย เธอก็ได้ใช้ คาไลโดสติ๊ก ที่เป็นสิ่งประดิษฐ์ของเซลเร็ชที่ใช้ในการดึงเอาความรู้ของผู้ใช้คนอื่นๆ มาสู่ผู้ใช้ในปัจจุบัน และเป็นแหล่งสะสมมานา อย่างไรก็ตาม เจ้าคาไลโดสติ๊กนี่ก็มักจะทำให้ผู้ใช้ต้องพบกับความอับอาย อย่างในกรณีของรินนี่เธอใช้มัน และมันก็ทำให้เธอกลายเป็นสาวน้อยเวทมนตร์ คาไลโด-รูบี้ ไปโดยปริยาย
ยานเกราะ
มหาสงครามจอกศักดิ์สิทธิ์
มหาสงครามจอกศักดิ์สิทธิ์ หรือ เฟต/สเตย์ไนต์  เป็นเอโรเกะ สร้างโดยไทป์-มูน วางจำหน่ายครั้งแรกในปี 2547 ต่อมา สตูดิโอดีน ได้นำไปทำเป็นภาพยนตร์การ์ตูนฉายทางโทรทัศน์ โดยมีเจเนออนเป็นผู้ถือลิขสิทธิ์ ออกอากาศครั้งแรกวันที่ 6 มกราคม 2549 ถึงวันที่ 16 มิถุนายน 2549 นอกจากนี้ในปี 2550 ไทป์-มูน ได้นำมหาสงครามจอกศักดิ์สิทธิ์มาสร้างใหม่สำหรับเครื่อง เพลย์สเตชัน 2 ภายใต้ชื่อ "เฟต/สเตย์ไนต์ [เรียลตา นัว]" โดยตัดเนื้อหาที่ไม่เหมาะสมสำหรับผู้เยาว์ออกทั้งหมด เฟต/สเตย์ไนต์ ยังถูกดัดแปลงเป็นมังงะ ซึ่งในขณะนี้กำลังตีพิมพ์ลงในนิตยสารโชเน็นเอซ ฉบับรายเดือน ต่อมาได้มีการดัดแปลงเป็น ภาพยนตร์อนิเมะโดยสตูดิโอดีนอีกครั้ง ในปี 2553 ในชื่อว่า "เฟต/สเตย์ไนท์ อันลิมิเต็ด เบลดเวิร์คส์" และมีอนิเมะจากเนื้อเรื่องก่อนหน้าภาคหลักในชื่อ เฟท ซีโร่ ในปี 2555 โดยยูโฟเทเบิล และเขียบทโดยอุโรโบจิ เกน ก่อนที่ในปี 2557 จะมีการนำมาทำเป็นอนิเมะแบบ 24 ตอน ด้วยฝีมือของยูโฟเทเบิล ในชื่อ"เฟต/สเตย์ไนท์ อันลิมิเต็ด เบลดเวิร์คส์" เช่นกัน และในปี 2560 ก็ได้มีการทำเป็นภาพยนตร์อนิเมะไตรภาคโดยยูโฟเทเบิล ในชื่อ "เฟต/สเตย์ไนท์ เฮฟเว่นส์ ฟีล:เพรสตีจ ฟลาวเวอร์","เฟต/สเตย์ไนท์ เฮฟเว่นส์ ฟีล:ลอสต์ บัตเตอร์ฟลาย" ในปี 2561 และ "เฟต/สเตย์ไนท์ เฮฟเว่นส์ ฟีล:สปริง ซอง" ในปี 2563
เรื่องย่อ(บทนำ).
เฟต/สเตย์ไนต์ เป็นเรื่องราวที่กล่าวถึงเหตุการณ์ที่เกิดขึ้นในช่วงชีวิตของ เอมิยะ ชิโร่ นักเรียนช่างประจำวิทยาลัยโฮมุระบาระ ในเมืองฟุยูกิ สิบปีก่อนเขาได้ตกอยู่ท่ามกลางกองเพลิงขนาดมหึมาที่เผาผลาญเมืองและพรากครอบครัวอันเป็นที่รักของเขาไป ในขณะที่เขาอยู่กึ่งกลางระหว่างความเป็นความตาย ได้มีบุรุษลึกลับคนหนึ่งมาช่วยเขาไว้ เขาคือ เอมิยะ คิริซึงุ ซึ่งต่อมาเขาก็รับชิโร่มาเป็นบุตรบุญธรรม และอาศัยอยู่ที่บ้านคิริซึงุในเมืองฟุยูกิอย่างสงบสุข คืนหนึ่ง ในระหว่างที่พวกเขากำลังพูดคุยกันถึงเรื่องต่างๆ คิริซึงุก็ได้เปิดเผยความลับบางอย่างให้กับลูกชายของเขาว่า
"พ่อมีความลับอย่างนึงที่ไม่เคยบอกลูกเลย -พ่อเป็นจอมเวทย์"
นอกจากที่จะได้รู้ความลับเรื่องนี้แล้ว เขายังได้รู้ถึงความเป็นมาต่างๆ ของพ่อบุญธรรมของเขาคนนี้ และยังได้ทราบถึงชีวิตอันล้มเหลวในอุดมการณ์ในการดำเนินชีวิตในเส้นทางของ "ผู้ผดุงคุณธรรม"  หรือผู้ที่คอยปกป้องผู้บริสุทธิ์และผู้ที่อ่อนแอกว่า อย่างไร้ซึ่งการตอบแทน ชิโร่จึงขอให้คิริซึงุสอนเชิงเวท  ให้กับเขาบ้าง อย่างไรก็ตาม ชิโร่ผู้ซึ่งไม่มีประสบการณ์ในการใช้เวทมนตร์มาก่อน ย่อมทำให้เขาใช้เวทมนตร์ทั่วไปไม่ได้ คิริซึงุจึงได้เตือนเขาว่าเส้นทางแห่งการเป็นจอมเวทนั้นจะนำพาหายนะมาสู่ตัวเขาเอง แต่เพราะว่าชิโร่ต้องการที่จะช่วยเหลือผู้บริสุทธิ์ เขาจึงได้สอนเวทเสริมความแข็งแกร่งให้กับวัตถุไว้ในขั้นพื้นฐานเท่านั้น หลังจากที่คิริซึงุเสียชีวิต ชิโร่ก็ต้องพบกับทางตัน คือเขาไม่สามารถพัฒนาเชิงเวทของเขาได้เลยตามที่เขาหวังไว้ว่าเขาจะทำได้เพื่อที่จะนำไปใช้ช่วยเหลือผู้อื่นเหมือนกับที่พ่อของเขาทำ
สิ่งหนึ่งที่ชิโร่ไม่เคยรู้มาก่อนเลยคือเมืองฟุยูกิที่เขาอาศัยอยู่นั้นได้ถูกจัดเตรียมไว้เพื่อเป็นสนามรบระหว่างจอมเวททั้งเจ็ดอย่างลับๆ ซึ่งจอมเวททั้งเจ็ดคนที่เข้ามาร่วมจะต้องเสี่ยงชีวิตเพื่อแย่งชิงจอกศักดิ์สิทธิ์ ที่สามารถประทานทุกสิ่งทุกอย่างที่ต้องการได้ ซึ่งสงครามจะเริ่มต้นทุกๆ 50 ปี อย่างครั้งล่าสุดคือสงครามจอกศักดิ์สิทธิ์ครั้งที่ 4 เมื่อ 16 ปีก่อนก็ได้เป็นชนวนทำให้เกิดสงครามจอกศักดิ์สิทธิ์ครั้งที่ 5 ขึ้นมาอีกภายในเวลา 10 ปีโดยหาสาเหตุไม่ได้ จอมเวทที่เข้าร่วมสงครามทุกคนนั้นจะถูกขนานนามว่า "มาสเตอร์" ผู้ซึ่งควบคุมวิญญานที่อยู่ในฐานะ "ข้ารับใช้" เพื่อใช้ในการต่อสู้ในสงคราม ซึ่งวิญญานเหล่านั้นคือวิญญานของเหล่าวีรชนในแต่ละยุคสมัยของโลก ซึ่งเป็นที่แน่นอนว่าวิญญานของวีรชน  แต่ละคนนั้นย่อมมีความสามารถพิเศษเฉพาะตัว หรือที่เรียกว่า "โนเบิล แฟตาซึ่ม"  ซึ่งมันจะเป็นสิ่งที่บ่งบอกถึงตัวตนที่แท้จริงของข้ารับใช้แต่ละคนนั้นด้วย และมันจะทำให้คู่ต่อสู้ทราบถึงจุดอ่อนของข้ารับใช้คนนั้นๆ ทันที การอัญเชิญข้ารับใช้ของมาสเตอร์แต่ละคนนั้นจะมีแตกต่างกันไป ซึ่งบางกรณีจะเกี่ยวข้องกับสื่อที่ใช้อัญเชิญ และความคิดความต้องการของมาสเตอร์ ซึ่งถ้าหากมาสเตอร์คนไหนมีความคิดเดียวกันกับวีรชนคนใด วีรชนคนนั้นก็จะมาเป็นข้ารับใช้ให้กับมาสเตอร์คนนั้นๆ ซึ่งในแต่ละครั้งของสงครามจอกศักดิ์สิทธิ์ ข้ารับใช้จะถูกอัญเชิญออกมาจาก 1 ใน 7 ประเภทคือ เซเบอร์, อาเชอร์ , แลนเซอร์, เบอเซิร์กเกอร์, ไรเดอร์, แอสซาซิน และ แคสเตอร์
ข้ารับใช้ต้องอาศัยมานา  จากมาสเตอร์เพื่อการคงสภาพอยู่บนโลก ส่วนมาสเตอร์เองก็ต้องการกำลังการต่อสู้จากข้ารับใช้และด้วยเหตุผลที่ว่าจอกศักดิ์สิทธิ์เป็นสิ่งที่มนุษย์ไม่สามารถจับต้องได้ เว้นแต่ข้ารับใช้เท่านั้นที่สามารถสัมผัสจอกได้ และจอกศักดิ์สิทธิ์จะปรากฏออกมาได้ ก็ต้องอาศัยการอัญเชิญจากมาสเตอร์ด้วยเช่นกัน จึงทำให้ข้ารับใช้และมาสเตอร์ต้องร่วมมือกันต่อสู้กับมาสเตอร์และข้ารับใช้คนอื่นๆ ซึ่งถ้าหากข้ารับใช้เกิดการขัดขืนต่อมาสเตอร์ มาสเตอร์จะมี "คำสั่งมนตรา"  ไว้คอยควบคุมข้ารับใช้ ให้ทำในสิ่งที่มาสเตอร์ต้องการทุกอย่าง ซึ่งจะมีลักษณะเป็นลวดลายต่างๆ อยู่บนข้อมือของมาสเตอร์ทุกคน เว้นเสียแต่บางในกรณีของมาสเตอร์บางคนที่ไม่มีลายมนตราบนข้อมือ แต่จะมีอยู่บนสื่ออัญเชิญข้ารับใช้แทน นอกจากจะเอาไว้คอยควบคุมข้ารับใช้แล้ว มันยังเป็นสิ่งที่ยืนยันถึงการที่จะมีสิทธิในการครอบครองจอกศักดิ์สิทธิ์ด้วย หากมาสเตอร์คนใดสูญเสียข้ารับใช้ไปแล้ว สามารถที่จะทำสัญญากับข้ารับใช้ตนใหม่หากลายมนตรายังไม่ถูกใช้จนหมดไปหรือถูกทำลายลง ซึ่งถ้าหากไม่มีลายมนตราเหลืออยู่แล้ว มาสเตอร์ที่ไร้ลายมนตราสามารถไปขอรับการคุ้มครองจากผู้คุมกฎที่โบสถ์ประจำเมืองได้
เย็นวันหนึ่ง หลังจากที่ชิโร่ทำความสะอาดโรงฝึกยิงธนูของโรงเรียนเรียบร้อยแล้ว เขาก็ได้พบเห็นการต่อสู้ระหว่างข้ารับใช้สายอาเชอร์และแลนเซอร์อย่างบังเอิญ แลนเซอร์จึงทำการฆ่าปิดปากเขาเพื่อไม่ให้ความลับเรื่องสงครามจอกศักดิ์สิทธิ์รั่วไหลไปสู่คนทั่วไป ต่อมามาสเตอร์ของอาเชอร์ โทซากะ ริน ได้ช่วยเหลือเขาไว้โดยการใช้อัญมณีชุบชีวิตเขาขึ้นมา เมื่อชิโร่ตื่นขึ้นมาอีกทีก็พบว่าตัวเองรอดตายมาได้และนอนสลบอยู่ในโรงเรียน เขาจึงรีบเดินทางกลับบ้าน แต่แล้วก็ถูกแลนเซอร์ที่รู้ว่าเขายังไม่ตายมาไล่เอาชีวิตอีกครั้ง ชิโร่ซึ่งไม่มีพละกำลังพอที่จะต่อกรกับข้ารับใช้ซึ่งเป็นวีรชนในตำนานได้เลย จึงทำได้แต่ป้องกันตัวและหลบหนีเขาไปหลบในห้องเก็บของในสวนบ้านเขา ทันใดนั้นก็มีลายมนตราปรากฏขึ้นที่มือเขาในขณะที่เขากำลังหลบหนีไปซ่อนตัวในห้องเก็บของ สถานการณ์เลวร้ายลงทุกทีเมื่อแลนเซอร์หาเขาพบและจะสังหารเขาอีกครั้ง ทันใดนั้นได้มีหญิงสาวในชุดเกราะสีเงินปรากฏตัวออกมาซัดแลนเซอร์กระเด็นออกไป และหันมาถามชิโร่ว่า...
"ท่านคือมาสเตอร์ของข้าใช่หรือไม่?"
ด้วยความนิยมอย่างล้นหลามของแฟนๆ ช่วยผลักดันให้ เฟท/สเตย์ไนต์ ได้พัฒนาออกมาเป็นรูปแบบต่างๆ ที่มากกว่าการเป็นวิดีโอเกม เช่นได้เป็นอนิเมะ และมังงะ อย่างเป็นทางการ และแฟนๆ ยังนำไปเขียนเป็นโดจิน และโดจินซอฟต์ (เช่น เฟทัล/เฟค) ที่เป็นเกมต่อสู้โดยการนำตัวละครใน เฟท/สเตย์ไนต์ และสถานที่ต่างๆ ในเรื่องมารวมไว้ในเกม
แรกเริ่มเดิมที เฟท/สเตย์ไนต์ เป็นเกม วิชช่วล โนเวล ที่สร้างโดย ไทป์-มูน และวางจำหน่ายที่ญี่ปุ่นเมื่อวันที่ 30 มกราคม พ.ศ. 2546 ซึ่งเป็นผลงานชิ้นแรกของกลุ่มนี้หลังจากที่ได้เลื่อนระดับขั้นจากกลุ่มเซอร์เคิลมาเป็นบริษัทขนาดย่อม ต่อมา "เฟท/สเตย์ไนต์" ก็ได้พัฒนามาจนกระทั่งมีเวอร์ชันสำหรับทุกเพศทุกวัย ซึ่งนั่นก็คือ เฟท/สเตย์ไนต์ ~เรียลต้า นัวร์~ สำหรับเครื่องเล่น เพลย์สเตชัน 2 และ เพลย์สเตชัน พอร์เทเบิล ในวันที่ 19 เมษายน พ.ศ. 2550